CELEX: 32010R0670
Language: lt
Date: 2010-07-13 00:00:00
Title: 2010 m. liepos 13 d. Tarybos reglamentas (ES) Nr. 670/2010, kuriuo iš dalies keičiamas Reglamentas (EB) Nr. 974/98 dėl euro įvedimo Estijoje

28.7.2010   
            
            
               LT
            
            
               Europos Sąjungos oficialusis leidinys
            
            
               L 196/1
            
         TARYBOS REGLAMENTAS (ES) Nr. 670/2010
   2010 m. liepos 13 d.
   kuriuo iš dalies keičiamas Reglamentas (EB) Nr. 974/98 dėl euro įvedimo Estijoje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo (toliau – Sutartis), ypač į jos 140 straipsnio 3 dalį,
   atsižvelgdama į Europos Komisijos pasiūlymą,
   atsižvelgdama į Europos centrinio banko nuomonę,
   kadangi:
   
               (1)
            
            
               1998 m. gegužės 3 d. Tarybos reglamente (EB) Nr. 974/98 dėl euro įvedimo (1) numatyta, kad valstybių narių, įvykdžiusių būtinas sąlygas eurui įvesti, valiutas pakeis euro Bendrijai perėjus į trečiąjį Ekonominės ir pinigų sąjungos etapą.
            
         
               (2)
            
            
               Reglamentas (EB) Nr. 974/98 iš dalies pakeistas Tarybos reglamentu (EB) Nr. 2596/2000 (2), siekiant reglamentuoti euro įvedimą vietoj Graikijos valiutos.
            
         
               (3)
            
            
               Reglamentas (EB) Nr. 974/98 iš dalies pakeistas Tarybos reglamentu (EB) Nr. 2169/2005 (3) siekiant pasirengti vėliau įvesti eurą valstybėse narėse, kurios dar nėra įvedusios euro kaip bendros valiutos.
            
         
               (4)
            
            
               Reglamentas (EB) Nr. 974/98 iš dalies pakeistas Tarybos reglamentu (EB) Nr. 1647/2006 (4) siekiant reglamentuoti euro įvedimą vietoj Slovėnijos valiutos.
            
         
               (5)
            
            
               Reglamentas (EB) Nr. 974/98 iš dalies pakeistas Tarybos reglamentu (EB) Nr. 835/2007 (5) siekiant reglamentuoti euro įvedimą vietoj Kipro valiutos.
            
         
               (6)
            
            
               Reglamentas (EB) Nr. 974/98 iš dalies pakeistas Tarybos reglamentu (EB) Nr. 836/2007 (6) siekiant reglamentuoti euro įvedimą vietoj Maltos valiutos.
            
         
               (7)
            
            
               Reglamentas (EB) Nr. 974/98 iš dalies pakeistas Tarybos reglamentu (EB) Nr. 693/2008 (7) siekiant reglamentuoti euro įvedimą vietoj Slovakijos valiutos.
            
         
               (8)
            
            
               Pagal 2003 m. Stojimo akto 4 straipsnį Estija yra valstybė narė, kuriai taikoma išimtis, kaip apibrėžta Sutarties 139 straipsnio 1 dalyje.
            
         
               (9)
            
            
               Vadovaujantis 2010 m. liepsos 13 d. Tarybos sprendimu 2010/416/ES pagal Sutarties 140 straipsnio 2 dalį dėl euro įvedimo Estijoje 2011 m. sausio 1 d. (8), Estija atitinka būtinas sąlygas įvesti eurą ir Estijai taikoma išimtis nuo 2011 m. sausio 1 d. turi būti panaikinta.
            
         
               (10)
            
            
               Norint įvesti eurą Estijoje, Reglamento (EB) Nr. 974/98 nuostatų dėl euro įvedimo taikymo sritį būtina išplėsti įtraukiant Estiją.
            
         
               (11)
            
            
               Estijos valiutos keitimo plane nurodyta, kad euro, kaip tos valstybės narės valiutos, įvedimo dieną euro banknotai ir monetos joje turėtų tapti teisėta mokėjimo priemone. Todėl euro įvedimo data ir grynųjų pinigų pakeitimo data turėtų būti 2011 m. sausio 1 d. Laipsniško perėjimo prie euro laikotarpis neturėtų būti taikomas.
            
         
               (12)
            
            
               Todėl Reglamentą (EB) Nr. 974/98 reikėtų atitinkamai iš dalies pakeisti,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 974/98 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja 2011 m. sausio 1 d.
   
      Šis reglamentas pagal Sutartis privalomas visas ir tiesiogiai taikomas valstybėse narėse.
      Priimta Briuselyje 2010 m. liepos 13 d.
      
         
            Tarybos vardu
         
         
            Pirmininkas
         
         D. REYNDERS
      
   
   
      (1)  OL L 139, 1998 5 11, p. 1.
   
      (2)  OL L 300, 2000 11 29, p. 2.
   
      (3)  OL L 346, 2005 12 29, p. 1.
   
      (4)  OL L 309, 2006 11 9, p. 2.
   
      (5)  OL L 186, 2007 7 18, p. 1.
   
      (6)  OL L 186, 2007 7 18, p. 3.
   
      (7)  OL L 195, 2008 7 24, p. 1.
   
      (8)  Žr. šio Oficialiojo leidinio p. 24.
   
      PRIEDAS
      Reglamento (EB) Nr. 974/98 priede tarp Vokietijai ir Graikijai skirtų įrašų įterpiama ši eilutė:
      
         
                     Valstybė narė
                  
                  
                     euro įvedimo data
                  
                  
                     Grynųjų pinigų pakeitimo data
                  
                  
                     Valstybė narė, kurioje taikomas laipsniško perėjimo prie euro laikotarpis
                  
               
                      
                  
               
                     „Estija
                  
                  
                     2011 m. sausio 1 d.
                  
                  
                     2011 m. sausio 1 d.
                  
                  
                     netaikoma“